cyanic-selkie/wikianc huggingface dataset:
కొర్లాం (గార)
ప్రభుత్వ వైద్య సౌకర్యం
కొర్లాంలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఇద్దరు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. డిస్పెన్సరీ, పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో 2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు. ఒక మందుల దుకాణం ఉంది.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
కొర్లాంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జిల్లా రహదారి గ్రామం గుండా పోతోంది. రాష్ట్ర రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. సహకార బ్యాంకు గ్రామం నుండి 10 కి.మీ.కి పైబడిన దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 కి.మీ. లోపు దూరంలో ఉంది. సమీకృత బాలల అభివృద్ధి పథకం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 18 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
కొర్లాంలో భూ వినియోగం కింది విధంగా ఉంది:
నీటిపారుదల సౌకర్యాలు
కొర్లాంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
కొర్లాంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి
చిత్తు పాండే
చిత్తు పాండే (10 మే 1865-1946), షేర్-ఇ బల్లియా (బల్లియా సింహం) గా ప్రసిద్ధి చెందాడు,
చిత్తుపాండే (10 మే 1865 - 1946) భారతదేశ స్వాతంత్ర్య పోరాటంలో పోరాడిన వ్యక్తి. ఇతడిని జవహర్‌ లాల్‌ నెహ్రు,సుబాష్‌ చంద్రబోస్‌ లు 'బల్లియా సింహం' అని పిలిచేవారు. అతను 1942 లో బల్లియాలో క్విట్ ఇండియా ఉద్యమంలో ముఖ్యమైన పాత్ర పోషించాడు. 19 ఆగస్టు 1942 న, అతను 'జాతీయ ప్రభుత్వాన్ని' ప్రకటించడం ద్వారా దాని అధ్యక్షుడయ్యాడు, దీనిని కొన్ని రోజుల తర్వాత బ్రిటిష్ వారు అణచివేశారు. బల్లియా కలెక్టర్‌ను పదవీ విరమణ చేయడంలో మరియు అరెస్టు చేసిన కాంగ్రెస్ సభ్యులందరినీ విడుదల చేయడంలో ఈ ప్రభుత్వం విజయవంతమైంది. అతను తనను తాను గాంధేయవాదిగా భావించాడు.
చిత్తు పాండే పేరు మీద కూడా ఒక కూడలి ఉంది.
జీవిత పరిచయం:
చిత్తు పాండే ఉత్తరప్రదేశ్‌లోని బల్లియా జిల్లాలోని రతుచక్ గ్రామంలో జన్మించారు. ఇతని తండ్రి రామ్‌నారాయణ్‌ పాండే. సాధారణ వ్యవసాయ కుటుంబానికి చెందినవాడు.
మూలాలు
వర్గం:విప్లవకారులు వర్గం:స్వాతంత్ర్య సమర యోధులు
స్టేట్ బ్యాంక్ ఆఫ్ బికనూర్ & జైపూర్
చరిత్ర
స్టేట్ బ్యాంక్ ఆఫ్ జైపూర్ 1943లో స్థాపించబడింది. స్టేట్ బ్యాంక్ ఆఫ్ బికనూర్ 1944లో స్థాపించబడింది. ఈ రెండు బ్యాంకుల విలీనంతో స్టేట్ బ్యాంక్ ఆఫ్ బికనూర్ & జైపూర్ అనే పేరు ఏర్పడింది. స్టేట్ బ్యాంక్ ఆఫ్ బికనేర్, జైపూర్ పరిపాలనా ప్రధాన కార్యాలయం జైపూర్ (రాజస్థాన్) లో ఉంది 1963 ఫిబ్రవరి 8 న స్థాపించబడిన మధురలోని గోవింద్ బ్యాంక్ (ప్రైవేట్) లిమిటెడ్‌ను ఎస్బిబిజె 1966 ఏప్రియల్ 25 న స్వాధీనం చేసుకుంది.ఈ రెండు బ్యాంకులు స్టేట్ బ్యాంక్ ఆఫ్ ఇండియా (సబ్సిడియరీ బ్యాంక్) చట్టం, 1959 ప్రకారం స్టేట్ బ్యాంక్ ఆఫ్ ఇండియాకు అనుబంధ సంస్థలుగా పరిగణించబడ్డాయి.దీనిని 2017 ఫిబ్రవరి 15 న స్టేట్ బ్యాంకు ఆప్ ఇండియాలో విలీనం చేయటానికి భారత ప్రభుత్వం ఆమోదించింది. చివరకు ఇది 2017 మార్చి 31 న ఎస్బిఐలో విలీనం అయ్యింది.
బయటి లింకులు
వర్గం:భారతీయ బ్యాంకులు వర్గం:భారతీయ వాణిజ్య బ్యాంకులు
రమ్య పసుపులేటి
మూలాలు
వర్గం:2001 జననాలు వర్గం:తెలుగు సినిమా నటీమణులు
బిచ్చగాడు 2
బిచ్చగాడు 2 అనేది విజయ్ ఆంటోని ప్రధాన పాత్రలో ప్రియా కృష్ణస్వామి దర్శకత్వం వహించిన తెలుగు డ్రామా చిత్రం.
ఇన్నేళ్ల తర్వాత విజయ్ ఆంటోని ఈ బ్లాక్ బస్టర్ చిత్రానికి సీక్వెల్‌తో రాబోతున్నాడు. తన పుట్టినరోజు జరుపుకుంటున్న విజయ్ ఆంటోని ఈ సీక్వెల్ ఫస్ట్ లుక్‌ను విడుదల చేశారు. ప్రియా కృష్ణస్వామి దర్శకత్వం వహించనున్న. విజయ్ ఆంటోని తన ఇతర సినిమాల మాదిరిగానే ఈ చిత్రాన్ని కూడా స్వయంగా నిర్మించనున్నారు.
బిచ్చగాడు మొదటి భాగం మదర్ సెంటిమెంట్‌తో నింపబడి, కోటీశ్వరుడు అయినప్పటికీ, తన తల్లికి వైద్యం చేయించడానికి బిచ్చగాడుగా మారాడు మరియు అదే సెంటిమెంట్‌పై సీక్వెల్ ఫోకస్ చేయబడింది. ప్రస్తుతానికి, మేకర్స్ కథ గురించి ఎలాంటి వివరాలను వెల్లడించలేదు;
https://telugucinema.com/news/vijay-antony-is-the-villain-in-bichagadu-2
https://way2ott.com/bichagadu-2-ott-release-date
https://www.filmibeat.com/telugu/movies/bichagadu-2.html
https://ottlist.in/bichagadu-2-ott-release-dat
https://teenmarnews.online/bichagadu-2-cinema-box-office-collections/
https://www.youtube.com/watch?v=SZ53jYM41do
వర్గం:విజయ్ ఆంటోనీ నటించిన సినిమాలు
చూయింగ్ గమ్
thumbnail|కుడి చూయింగ్ గమ్ కృత్రిమ రబ్బర్ తో తయారు చేసే ఒక తినే పదార్థం.
చూయింగ్‌ గమ్‌ చరిత్ర 1866 సంవత్సరంతో ముడిపడి ఉంది. మెక్సికో దేశపు సైనిక నియంత సాంటా అన్నాతో జతపడి ఉంది. 1866నాటి తన దేశపు అంతర్యుద్ధ్యం సందర్భంగా సాంటా అన్నా అజ్ఞాతంలోకి వెళుతూ దళసరిగా తెల్లగా వున్న జిగురు ముక్కను తన వెంట పట్టుకునిపోయాడు. మెక్సికోలోని ఒక తరహా చెట్టు బెరడు నుండి స్రవించే ఈ జిగురును ప్రతికూల పరిస్థితుల్లో చప్పరించడం అక్కడి వారికి ఆనవాయితీగా వస్తోంది. సాంటా న్యూయార్క్‌లోని స్టేటన్‌ దీవిలో తలదాచుకున్నాడు.
చివరకు థామస్‌ ఆ జిగురును ఉడకబెట్టి చిన్న చిన్న పుల్లలు తీసుకుని వాటి చివరన ఈ ఉడికించిన జిగురును అతికించి పంచదార బిళ్లలు అమ్మే దుకాణాల్లో అమ్మాలని ప్రయత్నించాడు. ఈ ప్రయోగం విజయవంతం అవడంతో విపరీతమైన ప్రేరణ పొందడు. దానితో గమ్‌స్టిక్స్‌ వ్యాపారం మొదలైంది. వేలాదిగా వీటిని తయారుచేసే యంత్రాన్ని కనిపెట్టి, తన ఉత్పత్తికి చూయింగ్‌ గమ్‌ అని పేరు పెట్టాడు.
ఇంకా ఎంతో మంది వర్తకులు ఈ గమ్‌ స్టిక్స్‌కోసం వ్యాపారం ప్రారంభించాడు. రకరకాల రంగులూ, సువాసనలూ కల గమ్‌స్టిక్స్‌ తయారవడంతో పాటు వాటికి ఆకర్షణ్ణణీయమైన కాగితాలు చుట్టుడంతో చూయింగ్‌ గమ్‌ స్వరూపం మారిపోయింది. మార్కెట్లో విపరీతమైన పోటీ ఏర్పడటంతో ఛార్లెస్‌ ఫ్లింట్‌ నాయకత్వంలో ఆరు కంపెనీలు కలిసి చూయింగ్‌ గమ్‌ ట్రస్టుని ఏర్పాటుచేసుకున్నారు. కానీ విలియం రిగ్‌లీ మాత్రం ఈ ట్రస్టులో చేరడానికి సమ్మతించలేదు. ఆయన తన చూయింగ్‌ గమ్స్‌ను రిగ్‌లీ చూయింగ్‌ గమ్స్‌ పేరిట విక్రయించేవాడు. ఆయన దీని కోసం ప్రకటనలు కూడా ఇచ్చేవాడు.
వర్గం:చూయింగ్ గమ్ వర్గం:పదార్థము
లాల్ దర్జా
లాల్ దర్జా, 1997లో విడుదలైన బెంగాలీ సినిమా. కోల్‌కతా దంతవైద్యుడు డాక్టర్ నాబిన్ దత్తా గురించి రూపొందిన ఈ సినిమాకు బుద్ధదేవ్ దాస్‌గుప్తా దర్శకత్వం వహించాడు. చిత్రాని లాహిరి, దులాల్ రాయ్ నటించిన ఈ సినిమాలో చంపా, సుభేందు ఛటర్జీ, రైసుల్ ఇస్లాం, ఇంద్రాణి హల్దార్ తదితరులు నటించారు. ఈ సినిమాకు భారతీయ జాతీయ చలన చిత్ర అవార్డులలో ఉత్తమ చిత్రంగా గోల్డెన్ లోటస్ అవార్డు వచ్చింది.
కథా సారాంశం
47 ఏళ్ళ దంతవైద్యుడైన నబీన్ దత్తా (సుభేందు చటోపాధ్యాయ)కు డార్జిలింగ్‌లో చదువుతున్న కుశాల్ అనే కుమారుడు ఉన్నాడు. నబీన్ భార్య అతనితో విడిపోవాలని కోరుకుంది. తన డ్రైవర్ దినుకు ఇద్దరు భార్యలు సుఖి (నందిని మాలియా), మలోతి (ఇంద్రాణి హల్దార్). దిను భార్యలు అతనితో మంచిగా ఉంటున్నారు, వారికి దిను గురించి ఎటువంటి సమస్యలు లేవు. అతను తన పరిస్థితిని డ్రైవర్ దినుతో పోల్చుకున్నాడు. నబీన్ తనను తాను అర్థం చేసుకోవడానికి ప్రయత్నించాడు. చిరపుంజీలోని తన బాల్యం గురించి, ఎరుపు రంగు గేటు గురించి అతను ఎక్కువగా ఆలోచించాడు. గేట్ ఓపిక కలిగి ఉందని, నబిన్ తనను ఎరుపు రంగు గేటుతో పోల్చుకున్నాడని అతని తల్లి తెలిపింది. చివరకు, తన భార్య - కొడుకు తన నుండి వెళ్ళిపోయిన తరువాత అతను తన సహనాన్ని పెంచుకొని, తనతో ఒంటరిగా జీవించడం ప్రారంభించాడు.
బయటి లింకులు
వర్గం:1997 సినిమాలు వర్గం:బెంగాలీ సినిమాలు వర్గం:భారత జాతీయ చలనచిత్ర పురస్కార విజేతలు
బాన్సురి
right|frame|బాన్సురీ
బాన్సురి (ఆంగ్లం : The Bansuri (హిందీ : बांसुरी ) ; (బెంగాలి: বাঁসুরী) అనే దీనిని హిందుస్థానీ సంగీతంలో ఉపయోగిస్తారు. కర్ణాటక సంగీతంలో ఉపయోగించు వేణువు మాదిరిగా ఉండి మరికొంత పొడవుగా ఉండే వాద్యపరికరం బాన్సురి.
పద వ్యుత్పత్తి
thumb|200px|left|సప్తరంధ్రాల బాన్సురి. హిందీలో "బాన్స్" అనగా తెలుగులో వెదురు, బాన్స్ తో తయారుచేసిన వాయిద్యం నుండి "సుర్" లను వాయించేందుకు ఉపయోగిస్తారు కాబట్టి దీనికి "బాన్సురి" లేదా "బాన్సురీ" అనే పేరు వచ్చింది. ఉత్తర భారతదేశంలో ఈ బాన్సురీకి, శ్రీకృష్ణునికీ అభినాభావ సంబంధముందని, శ్రీకృష్ణుడు ఈ బాన్సురీని చక్కగా వాయించేవాడనీ ప్రతీతి.
ఇవీ చూడండి
వర్గం:భారతీయ సంగీతం వర్గం:భారతీయ వాద్యపరికరాలు
పృథ్వీరాజ్ సుకుమారన్
పృథ్వీరాజ్ సుకుమారన్ (జననం: 1982 అక్టోబరు 16) మలయాళ నటుడు, దర్శకుడు, నిర్మాత, నేపథ్య గాయకుడు. ఇతను మలయాళం, తమిళం, తెలుగు, హిందీ భాషా చిత్రాలలో నటించాడు. 2002లో మలయాళ సినిమా నందనంతో సినీ రంగ ప్రవేశం చేసాడు. ఇతను 2006లో ఉత్తమ నటుడిగా కేరళ రాష్ట్ర చలనచిత్ర అవార్డును గెలుచుకున్నాడు.
వ్యక్తిగత జీవితం
పృథ్వీరాజ్ 1982 అక్టోబరు 16న కేరళలోని తిరువనంతపురంలో జన్మించాడు. ఇతని తండ్రి సుకుమారన్ నటుడు, తల్లి మల్లికా సుకుమారన్ కూడా నటి. 2011 ఏప్రిల్ 25న, ఇతను బిబిసి ఇండియా టీవీ ప్రతినిధి సుప్రియా మీనన్‌ను వివాహం చేసుకున్నాడు. ఇతను 2002లో 19 సంవత్సరాల వయస్సులో నందనం చిత్రంతో మలయాళ చలనచిత్ర రంగ ప్రవేశం చేసాడు. ఆ తరువాత తమిళం, తెలుగు, హిందీ చిత్రాలలో నటించాడు. ఇతను ఆగస్టు సినిమా అనే చిత్ర నిర్మాణ సంస్థను నడుపుతున్నాడు. ఈ చిత్ర సంస్థ ద్వారా ఉరుమి, ఇండియన్ రూపాయి, సముద్రపు రుణం, ఓరు బేరం, డబుల్ బ్యారెల్, బ్రో డాడీ వంటి చిత్రాలను నిర్మించి అనేక అవార్డులను గెలుచుకున్నాడు.
నేపథ్య గానం
పృథ్వీరాజ్, పుతియా ముఖం (2009) లో చిత్ర టైటిల్ సాంగ్‌ “కానే కానే” పాడటం ద్వారా గాయకుడిగా పరిచయం అయ్యాడు.
మూలాలు
వర్గం:1982 జననాలు వర్గం:జీవిస్తున్న ప్రజలు వర్గం:మలయాళ సినిమా నటులు వర్గం:మలయాళ సినిమా దర్శకులు
విలియం కెరే
విలియం క్యారీ  (William Carey; ఆగష్టు 17, 1761 - జూన్ 9, 1834)  ప్రముఖ ఆంగ్ల నాటక రచయిత, కవి, సమాజవాది, భాషానువాది, బహుభాషా వేత్త, విద్యావేత్త. తెలుగుభాషకు 'ఎ గ్రామర్ ఆఫ్ ది తెలింగ లాంగ్వేజ్'  అనే పేరుతో 1814లో ఇంగ్లీషు వ్యాకరణం రచించిన వ్యక్తి. అతను ఆంగ్లంలోకి రామాయణాన్ని అనువదించాడు.
జీవిత విశేషాలు
విలియం క్యారీ 1761 ఆగష్టు 17 న ఇంగ్లాడులో జన్మించాడు. క్యారీ మొదట వృత్తిరీత్యా బూట్లు తయారుచేసేవాడు. క్రైస్తవ మతస్థులు కానివారికి క్రైస్తవ చరిత్రను తెలియజెప్పడానికీ, క్రైస్తవ సువార్తను ప్రచారం చేయడానికి ఇంగ్లాండు లో 1792లో బాప్టిస్టు మిషనరీ సొసైటీ స్థాపించబడింది. ఆ మిషన్ తరపున బెంగాల్ లో పనిచేయడానికి ముందుకు వచ్చినవాడు క్యారీ.
క్యారీ 1793లో కలకత్తా చేరుకున్నాడు. 1800 సం.లో కలకత్తా సమీపంలో శ్రీరామపూర్ లో బాప్టిష్టు మిషన్ నెలకొల్పబడినది. ఇది బెంగాలు సాంస్కృతిక చరిత్రలో ఒక ముఖ్య సంఘటన అని బెంగాలీ సాహిత్య చరిత్రకారుడు డా.సుకుమార్ సేన్ వ్రాశాడు. ఈ మిషన్ కు విలియం క్యారీ, జాషువా మర్ష్‌మన్మా, విలియం వార్డ్ మూర్తి త్రయం వంటివారు. మిషన్ తో పాటు ఒక ముద్రాక్షశాలను కూడా పెట్టారు. ఈ మిషన్ వారు పాఠశాలలు స్థాపించి భారతీయులకు ఇంగ్లీషునేర్పారు. ఒకప్పుడు సతీసహగమనము సంఖ్య అధికంకాగా ఆవిషయం ప్రభుత్వం దృష్టికి తీసుకువచ్చి వాటిని ఆపమని కోరారు. రాజా రామమోహనరాయ్ సందర్శించగా క్యారీ ఆయనకు సగౌరవంగా స్వాగతం చెప్పి, బైబిల్ ప్రతిని ఆయనకు కానుకగా ఇచ్చాడు. స్కూల్ అభివృద్ధికోసం రామమోహనరాయ్ గారు కొంత స్థలాన్ని దానంగా ఇచ్చారు.
క్యారీ 1801లో కలకత్తాలోని ఫోర్ట్ విలియం కాలేజీలో బెంగాలీ సంస్కృతశాఖల అధిపతిగా నియమితుడైనాడు. ఆ రోజులలో ఆ కాలేజీ వివిధ యూరప్ పండితులు, భారతీయ విద్వాంసులూ కలుసుకొనే విద్యాకేంద్రంగా వాసికెక్కింది. వారి సహకారంతో క్రైస్తవమత గ్రంధాలను ప్రధానమైన భారతీయ భాషలలోకి అనువదించాలని క్యారీ తలపెట్టాడు. ఆపనికి గాను ఎనిమిది మంది పండితులను నియమించాడు. వారిలో ముఖ్యుడు మృత్యుంజయ్ విద్యాలంకార్. ఆతని మాతృ భాష ఒరియా, మనిషి స్ఫురదృపి, సంస్కృత కావ్యాలు క్షుణ్ణంగా చదువుకున్న విమర్శకుడు. వీరు 1808లో న్యూటెస్ట్ మెంట్ ను సంస్కృతంలో ముద్రించారు. 1883 నాటికల్లా బైబిలు 33 భాషలలోకి అనువదించబడినది. ఈ అనువాదాలు పూర్తి అయ్యే సమయానికి క్యారీ ఆ భాషలో చక్కని ప్రవేశం పొందాడు. అంతేకాక దాని అనువాద పాఠంలో తగు సవరణలు చేసి మెరుగులు తిద్దగల స్థితిలో ఉండేవాడు.
తన అనువాద పద్దతిని గూర్చి క్యారీ ఇట్లా చెప్పుకునేవాడు. 'నా అనువాద శైలినీ, వాక్య విన్యాసాన్ని నా పండితుడు పరిశీలించేవాడు. మూలమునకు వ్యత్యాసం లేకుండా సరిగా ఉన్నదాలేదా అని చూచేవాడు. నా అనువాదాన్ని నాకు చదివి వినిపించేవాడు. అతడు వత్తిపలుకు విధానమును నేను గమనించి, అతనికి పూర్తిగా అర్ధమైనదీ లేనిదీ గ్రహించగలిగేవాడిని. అతను సరిగా చదవలేకపోతే నా అనువాదమును గూర్చి శంక కలిగేది. బెంగాలీలో ఒక్క పుల్ స్టాప్ తప్ప, ఇతర విరామ స్థానములు గుర్తులేకుండటచేత ఎక్కడ నొక్కి చదవవలెనో పాఠకునికి అంత సులభమైన పనికాదు.'
అయితే క్యారీ ఇన్ని భాషల అనువాదాల అజమాయిషీ ఎట్లా చేసేవాడా అన్న ప్రశ్న ఉదయిస్తుంది. అందుకు ఆయన చెప్పిన సమాధానం: "సంస్కృతం, హిందీ, బెంగాలీ, మరాఠీ, పర్షియన్, పంజాబీ, తెలుగుభాషలతో పూర్తి పరిచయం కలిగిందంటే ఇతర దేశ భాషలలో ప్రావీణ్యం సంపాదించడం కష్టమేమీ కాదు."
క్యారీ మృత్యుంజయ్ విద్యాలంకార్ సహకారంతో బెంగాలీ భాషలో శిక్షణ పొందవలసిన సివిలియన్ ఉద్యోగుల ఉపయోగం కొరకై పాఠ్యపుస్తకాలు కూడా రచించాడు. సంస్కృతం, మరాఠీ, పంజాబీ భాషలకు వ్యాకరణములు నిర్మించాడు. అందులో సంస్కృత వ్యాకరణం ప్రసిద్ధికెక్కింది.
కెరేకు, ఆతని సహచరులకు ఇంగ్లాండులో మెప్పు లభించలేదు. హీనులు అని దూషించారు. క్రైస్తవ మత ప్రచారానికి పంపితే క్యారీ చేసింది బెంగాలులో విద్యావ్యాప్తి, భారతీయ భాషా సాహిత్యాలకు ఎనలేని సేవ. పూర్తిగా మత ప్రచారం చేయక, భాషలలో పడి తన కర్తవ్యం మరిచాడని విమర్శ. కాని సమకాలీక ఆంగ్లకవి రాబర్ట్ సౌథీ క్యారీను గూర్చి చెబుతూ "ప్రపంచంలోని రాజులూ ప్రభువులూ విశ్వవిద్యాలయాలూ ఇతర సంస్థలూ చేసిన, చేయ ప్రయత్నించిన దానికన్న క్యారీ క్రైస్తవ మతగ్రంధాలలోను జ్ఞానమును వ్యాప్తి చేయడానికి ఎక్కువ కృషిచేసాడు" అన్నాడు.
విలియం క్యారీ జీవిత చరిత్రను జె.సి.మార్ష్మన్ రచించాడు. 1885లో జార్జి స్మిత్ మరొక జీవిత చరిత్రను రచించాడు.
మూలాలు
వర్గం:ఆంగ్ల రచయితలు వర్గం:1761 జననాలు వర్గం:1934 మరణాలు వర్గం:క్రైస్తవ ప్రచారకులు
కిరణ్ కుమార్
thumb|కిరణ్ కుమార్‌ కిరణ్ కుమార్ నగల వ్యాపారి, లలితా జ్యువెలర్స్ అధినేత. లలితా జ్యువెలర్స్ వ్యాపార ప్రకటనల్లో కనిపిస్తూ పేరుపొందాడు. ర‌జినీకాంత్ హీరోగా 2014లో వచ్చిన లింగ సినిమాలోనూ కిర‌ణ్ కుమార్ నటించి ఆక‌ట్టుకున్నారు.
బాల్యం
నెల్లూరు నగరంలో మూల్ చంద్ జైన్, సుశీలాబాయి దంపతులకు కిరణ్ కుమార్ జన్మించాడు. తల్లిదండ్రుల ఎనిమిదిమంది సంతానంలో అందరికన్నా అతనే చిన్నవాడు. ఎనభై సంవత్సరాల క్రితం రాజస్థాన్ నుంచి వలసవచ్చి నెల్లూరులో స్థిరపడ్డ కుటుంబం వారిది. బంగారు నగల తయారీ కేంద్రమైన నెల్లూరులో కిరణ్ తండ్రి మూల్ చంద్ బంగారు పనివాడిగా పనిచేసేవాడు. కుటుంబ స్థితిగతుల వల్ల బాల్యంలో ఒకపూట తింటే, మరోపూట తినలేని కటిక దారద్ర్యాన్ని అనుభవించాడు. బడి చదువుతో ప్రారంభించినా అతనికి ఆసక్తి లేక చదువు కొనసాగించలేదు. ఐదవ తరగతితో చదువు మానేశాడు.
బాలకార్మికుడిగా
తొమ్మిది సంవత్సరాలకే చదువు మానుకున్న కిరణ్ కుమార్ తోటి పిల్లలు కొందరిని చూసి వారితో పాటుగా బంగారు దుకాణాల్లో బాలకార్మికుడిగా పనిచేయసాగాడు. అలా కొన్నాళ్ళు పనిచేసి నైపుణ్యం సాధించాడు.
వ్యాపార ప్రయత్నాలు
పన్నెండు సంవత్సరాల వయసులో అతనికి నెల్లూరు బంగారు దుకాణాల్లో తయారుచేసిన నగలను చెన్నై, కేరళలోని పలు నగరాల్లో దుకాణాలకు హోల్ సేల్ గా అమ్ముతారని తెలిసింది. తాను కూడా హోల్ సేల్ వ్యాపారస్తుడిని కావాలని నిర్ణయించుకున్నాడు. వెంటనే ఇంట్లో వెతికి చూస్తే కిరణ్ తల్లి సుశీల జాగ్రత్తగా దాచుకున్న నాలుగు బంగారు గాజులు మాత్రమే కనిపించాయి. ఎవరికీ చెప్పకుండా వాటిని తీసుకువెళ్ళి కరిగించగా వచ్చిన 65 గ్రాముల బంగారంతో కొన్ని జుమ్కీలు తయారుచేశాడు. ఆ కాస్త ఆభరణాలు తీసుకుని చెన్నై వెళ్ళి, తాను నెల్లూరులో అందరినోట పేరు విన్న లలితా జ్యువెలర్స్ షాపుకు వెళ్ళిపోయాడు. అప్పటి లలితా జ్యువెలర్స్ అధినేత కందస్వామికి ఆ జుమ్కీలు అమ్మజూపితే, రోజుకు కిలోల లెక్కన బంగారం కొని అమ్ముతూండే అతనికి నవ్వు వచ్చింది. ఆ వెనుకే చిన్న పిల్లాడి తాపత్రయానికి ముచ్చట పడ్డాడు. నిరుత్సాహపరచకుండా వీటిని పరీక్షించి కొనుక్కుంటాను రేపు రమ్మని పంపేశాడు.
ఆరోజు జరిగిన సంగతి ఇంట్లో చెప్పడంతో తండ్రి ఆగ్రహోదగ్రుడయ్యాడు. తల్లి మాత్రం ఆ కాస్తే ఇంట్లో మిగిలిన చివరి బంగారు తునకలని, దాని విషయంలో ఏదైనా ఆలోచించి నిర్ణయం తీసుకొమ్మని అతనికే నిర్ణయాన్ని వదిలివేసింది.
మూలాలు
వర్గం:నెల్లూరు జిల్లా వ్యాపారవేత్తలు
సౌభాగ్య
ప్రముఖ కవి, విమర్శకుడు, అనువాదకుడు ఐన సౌభాగ్య అసలు పేరు పి.విజయకుమార్.
జీవితవిశేషాలు
1954 నవంబర్ 25న చిత్తూరు జిల్లా రొంపిచర్లలో పుట్టిన సౌభాగ్య అసలు పేరు పి.విజయకుమార్. రొంపిచర్ల, తిరుపతిలలో ఉన్నత పాఠశాల విద్య, విద్వాన్, తెలుగు ఎం.ఎ. చదివాడు. హైదరాబాద్ గ్రామర్ స్కూల్లో తెలుగు అధ్యాపకుడిగా 28 ఏళ్లు పనిచేసి పదవీ విరమణ చేశాడు.1984లో వెలువరించిన తొలి వచన కవితాసంపుటి 'సంధ్యాబీభత్సం' ప్రతిష్ఠాత్మక ఫ్రీవర్స్ ఫ్రంట్ అవార్డుతో పాటు అనేక పురస్కారాలను అందుకుంది. రెండవ కవితాసంపుటి 'కృత్యాద్యవస్థ'కు మొట్టమొదటి ఉమ్మడిశెట్టి సాహితీ అవార్డు లభించింది.
మూలాలు
వర్గం:1954 జననాలు వర్గం:తెలుగు రచయితలు వర్గం:తెలుగు కవులు వర్గం:సాహితీకారులు వర్గం:ఫ్రీవర్స్ ఫ్రంట్ పురస్కార గ్రహీతలు వర్గం:ఉమ్మడిశెట్టి సాహితీ అవార్డు గ్రహీతలు వర్గం:కలంపేర్లు వర్గం:చిత్తూరు జిల్లా కవులు వర్గం:కలం పేరుతో రచనలు చేసిన ఆంధ్రప్రదేశ్ వ్యక్తులు వర్గం:చిత్తూరు జిల్లా రచయితలు
డాక్యుమెంటరీ (అయోమయనివృత్తి)
డాక్యుమెంటరీ అనేది పలుసందర్బాలలో వాడతారు.ఇది లిఖత పూర్వకం (దస్తావేజు లాంటివి), కల్పిత చిత్రం లేదా వీడియో నిర్మాణం కావచ్చు.
డాక్యుమెంటరీ అనేది వీటిని కూడా సూచించవచ్చు:
కేరళ ఫోక్‌లోర్ అకాడమీ
చరిత్ర
ఈ సంస్థ ట్రావెన్‌కోర్ కొచ్చిన్ లిటరరీ, సైంటిఫిక్ మరియు చారిటబుల్ సొసైటీస్ రిజిస్ట్రేషన్ యాక్ట్ 1955 కింద ఏర్పాటైంది. జానపద కళలలో శిక్షణ ఇవ్వడానికి, వాటి అభివృద్ధికి 1996 జనవరి 20 నుంచి కృషి చేయడం ప్రారంభించింది. 2003లో రాష్ట్ర ప్రభుత్వం చిరక్కల్‌లోని చిరక్కల్ రాజుల వాటర్‌సైడ్ ప్యాలెస్‌ని వారి ప్రధాన కార్యాలయంగా ఉపయోగించుకునేందుకు అకాడమీకి అప్పగించింది. అకాడమీ అధ్యయనంలో భాగంగా సుసంపన్నమైన సాంస్కృతిక వారసత్వంలో భాగమైన అనేక జానపద కళారూపాలను గుర్తించింది. ఇప్పటికే దాదాపు 1000 జానపద కళారూపాలను గుర్తించిన అకాడమీ రాబోయే తరాలకి అందించనుంది.
షెహనాయ్
thumb|right|షెహనాయ్
ఇది హిందుస్థానీ సంగీతం లో విరివిగా ఉపయోగించు వాద్యపరికరం. దీనికి రెండు పీకలుంటాయి. గొట్టం లాంటి ఆకారం ఉంటుంది. ఒక వైపు సన్నగా మొదలై మరొకవైపు పోనుపోను వెడల్పవుతూ ఉంటుంది. దీని చివర వెడల్పాటి లోహపు గరాటులాంటి సాధనం అమరిక ఉంటుంది. దీనికి ఎనిమిది రంద్రాలుంటాయి. ఎనిమిదో రంద్రానికి మైనం పూసి స్వరస్థాయిని క్రమబద్దం చేస్తుంటారు.
వాద్యకారులు
thumbnail|షెహనాయి వాయిస్తున్న ఉస్తాద్ బిస్మిల్లా ఖాన్ (మధ్యలో)
బయటి లింకులు
వర్గం:భారతీయ సంగీతం వర్గం:భారతీయ వాద్యపరికరాలు
కుమ్మర పల్లి
కుమ్మర పల్లి, చిత్తూరు జిల్లా, రొంపిచెర్ల మండలానికి చెందిన రెవెన్యూయేతర గ్రామం.
ఉపమన్యు మహర్షి
thumb|ఉపమన్యు మహర్షి ఒక రుగ్వేద రుషి. శివుని భక్తుడు. శివుడు తన తపస్సుకు మెచ్చి వరం, దీవెనలు ఇచ్చాడు ఉపమన్యు మహర్షి భారతీయ ఋషి. వ్యాఘ్రపాదుడు అను మహాత్ముని కుమారులు ఉపమన్యు, ధౌమ్యుడు. ఇతని కథ మహాభారతములో అనుశాసనిక పర్వములో కలదు, కానీ తిక్కన భారతములో లేదు.
బాల్యం
వ్యాఘ్రపాద మహర్షి ఇల్లాలు పిల్లలను అల్లారు ముద్దుగా పెంచుచుండెను. ఒకనాడు బంధువుల ఇంట్లో పాయసము రుచి తెలిసి, అటువంటి పాయసాన్నము వండి పెట్టమని తల్లిని కోరిరి. లేదనిక చింతింతురని పిష్టరసమును తయారుచేసి పిల్లలకిచ్చెను. అది రుచింపక పాయసమే కావలయునని మారాముచేసిరి. అప్పుడి ఆ తల్లి ఆవు లేనిదే పాలురావు. పాలు లేనిదే పాయసాన్నము రాదని చెప్పెను. ఆవునెవరిత్తురు? మా కోరిక తీర్చువారెవరు? అని వారు ప్రశ్నించిరి. అనంతరం ఆ మహాసాధ్వి ఈశ్వరుడు సర్వ కామ్యములు తీరునని తెలిపెను. శివధ్యానం చేసి ఏకంగా పాలసముద్రాన్నే పొందుతానన్నాడు ఉపమన్యుడు. అతడికి అంత పట్టుదల కూడా ఉన్నదని ఆ తల్లికి తెలుసు!
తల్లి మాటలు విని ఉపమన్యుడు బయలుదేరి ఒక ఏకాంత ప్రదేశమున ఎడమకాలి బొటనవ్రేలిపై నిలిచి మహాతపస్సు చేయనారంభించెను. నూరేండ్లు పండ్లు మాత్రమే తిని, మరి నూరేండ్లు ఆకులు మాత్రమే తిని, ఇంకొక నూరేండ్లు నీరు మాత్రమే త్రాగి, ఇంకొక నూరేండ్లు గాలి మాత్రమే పీల్చి, ఇలా మొత్తము వెయ్యి సంవత్సరములు ఉపమన్యువు పరమశివుని ఆరాధించెను.
శ్రీకృష్ణుడు ఉపమన్యుని దర్శించుట
శ్రీకృష్ణుని అష్టభార్యలలో ఒకరైన జాంబవతి భర్తని తనకొక సుపుత్రుని ఇమ్మని ప్రార్థించెను. అందుకు కృష్ణుడు తాను పండ్రెండేండ్లు పరమేశ్వరుని గూర్చి తపస్సు చేసినగాని సుపుత్రుడు లభించుట దుర్లభమని పలికెను. అంతనామెకు పుత్రునిచ్చుటకై కృష్ణుడు తపస్సు చేయుటకు అంగీకరించెను.
మూలాలు
వర్గం:పురాణ పాత్రలు వర్గం:హిందూ ఋషులు
రాయుడు పాలెం
రాయుడు పాలెం, ఖమ్మం జిల్లా, వేంసూరు మండలానికి చెందిన గ్రామం. .
ఐఎస్ఎస్ఎన్
అంతర్జాతీయ ప్రామాణిక క్రమసంఖ్య (International standard serial number) (ISSN) అనేది మ్యాగజైన్ వంటి సీరియల్ పబ్లికేషన్‌ను ప్రత్యేకంగా గుర్తించడానికి ఉపయోగించే ఎనిమిది అంకెల క్రమ సంఖ్య. ఐఎస్ఎస్ఎన్ ఒకే శీర్షికలతో ఉన్న పుస్తకాల మధ్య తేడాను గుర్తించడంలో ప్రత్యేకంగా సహాయపడుతుంది. సీరియల్ సాహిత్యానికి సంబంధించి ఆర్డర్ చేయడం, జాబితా చేయడం, ఇంటర్‌లైబ్రరీ రుణాలు, ఇతర వాటిల్లో ఐఎస్ఎస్ఎన్లు ఉపయోగించబడతాయి.
ఉపయోగం
ఒకే కంటెంట్‌తో సీరియల్ ఒకటి కంటే ఎక్కువ మీడియా రకాల్లో ప్రచురించబడినప్పుడు, ప్రతి మీడియా రకానికి వేరే ఐఎస్ఎస్ఎన్ కేటాయించబడుతుంది. ఉదాహరణకు, అనేక సీరియల్స్ ప్రింట్, ఎలక్ట్రానిక్ మీడియాలో ప్రచురించబడతాయి. ఐఎస్ఎస్ఎన్ వ్యవస్థ ఈ రకాలను ప్రింట్ ఐఎస్ఎస్ఎన్ (p-ISSN), ఎలక్ట్రానిక్ ఐఎస్ఎస్ఎన్ (e-ISSN)గా సూచిస్తుంది. ఎందుకంటే, ISO 3297:2007లో నిర్వచించబడినట్లుగా, ఐఎస్ఎస్ఎన్ సిస్టమ్‌లోని ప్రతి సీరియల్‌కు లింక్ చేసే ఐఎస్ఎస్ఎన్ (ISSN-L) కూడా కేటాయించబడుతుంది, సాధారణంగా ఐఎస్ఎస్ఎన్ దాని మొదటి ప్రచురించబడిన మాధ్యమంలో సీరియల్‌కి కేటాయించినట్లే, ఇది కేటాయించిన ప్రతి మాధ్యమంలోని సీరియల్‌కి ఐఎస్ఎస్ఎన్లను కలిపి లింక్ చేస్తుంది.
మూలాలు
వర్గం:సాంకేతిక పరిజ్ఞానం వర్గం:అంతర్జాల ఆధారిత వ్యవస్థలు
శ్యాంచి ఆయ్
శ్యాంచి ఆయ్, 1953లో విడుదలైన మరాఠీ సినిమా. మరాఠీలో సానే గురూజీ రాసిన శ్యాంచి ఆయ్ పుస్తకం ఆధారంగా ఇది రూపొందించబడిన ఈ సినిమాకు ప్రహ్లాద్ కేశవ్ ఆత్రే దర్శకత్వం వహించాడు. ఇందులో దమువన్నా జోషి, వనమాల, మాధవ్ వాజ్ తదితరులు నటించారు. 1954లో జరిగిన మొదటి జాతీయ చలన చిత్ర అవార్డులలో ఈ సినిమాకు ఉత్తమ చిత్రంగా గోల్డెన్ లోటస్ అవార్డు వచ్చింది. జాతీయ ఉత్తమ చిత్రంగా గోల్డెన్ లోటస్ అవార్డు (స్వర్ణ కమలం) గెలుచుకున్న మొదటి సినిమా ఇది.
కథా సారాంశం
శ్యామ్ అనే అబ్బాయి, అతని తల్లి చుట్టూ ఈ సినిమా తిరుగుతుంది. ఇందులో శ్యామ్ తల్లి శ్యామ్ ని పెంచే విధానం గురించి చూపబడింది. రచయిత సానే గురూజీ రాసిన శ్యాంచి ఆయ్ నవల విడుదలైన తరువాత ప్రశంసలు అందుకుంది. శ్యామ్ తల్లి అనారోగ్యం, మరణంతో ఈ చిత్రం ముగుస్తుంది.
బయటి లింకులు
వర్గం:1953 సినిమాలు వర్గం:మరాఠీ సినిమాలు వర్గం:జాతీయ ఉత్తమ చిత్రం పురస్కారం పొందిన సినిమాలు
ప్రవీణ మెహతా
కుడి|thumb| ప్రవీణ మెహతా మరో ఇద్దరు ఆర్కిటెక్ట్‌లతో కలిసి చేపట్టిన నవీ ముంబై అర్బన్ ప్లానింగ్ చిత్రం ప్రవీణ మెహతా (1923-1992 లేదా 1925-1988) భారాతదేశానికి చెందిన ఆర్కిటెక్ట్, ప్లానర్ ఇంకా రాజకీయ కార్యకర్త. భారత స్వాతంత్ర్య ఉద్యమ సమయంలో, సరోజిని నాయుడు నుండి ప్రేరణ పొందిన ఈమె తాను చదువుకునే రోజుల్లో  బ్రిటీష్ రాజ్‌కి వ్యతిరేకంగా వీధి నిరసనలలో పాల్గొంది. ఈమె 1964 లో చార్లెస్ కొరియా, శిరీష్ పటేల్ ల సహకారంతో నయా ముంబై ప్రణాళిక, భావన, ప్రతిపాదనలో పాలుపంచుకుంది, ఈ ప్రాజెక్టులో భాగంగా ముంబై ప్రధాన భూభాగంలో తూర్పున ఉన్న ద్వీపం వరకు నగరాన్ని విస్తరించడం జరిగింది.
తొలినాళ్లలో
మెహతా 1940 లలో సర్ జెజె కాలేజ్ ఆఫ్ ఆర్కిటెక్చర్‌లో ప్రాథమిక విద్యను పూర్తిచేసింది. భారత స్వాతంత్ర్యోద్యమం పట్ల ఆసక్తితో తన చదువును మధ్యలోనే ఆపివేసి, ఆ తరువాత అమెరికా సంయుక్త రాష్ట్రాలకు వెళ్లి తన ఆర్కిటెక్చర్ విద్యను పునః ప్రారంభించింది. స్వాతంత్ర ఉద్యమ సమయంలో ఆమె జైలు శిక్ష కూడా అనుభవించింది. అమెరికాలోని ఇల్లినాయిస్ ఇనిస్టిట్యూట్ ఆఫ్ డిజైన్‌లో చదువుకుంది, ఈ కళాశాల నుండి ఆమె ఆర్కిటెక్చర్‌లో బ్యాచిలర్ డిగ్రీని పొందింది. ఆ తరువాత ఆమె చికాగో విశ్వవిద్యాలయం నుండి ఆర్కిటెక్చర్‌లో మాస్టర్స్ డిగ్రీని పొందింది. చదువు పూర్తయిన తరువాత రెండు సంవత్సరాలు వాషింగ్టన్ డిసి లో ఆర్కిటెక్టు వృత్తి చేపట్టి, 1956లో భారత్ కు తిరిగి వచ్చింది.
మూలాలు
వర్గం:మహారాష్ట్ర స్వాతంత్ర్య సమర యోధులు వర్గం:స్వాతంత్ర్య సమర యోధులు వర్గం:1920 జననాలు వర్గం:భారత మహిళలు వర్గం:ఆర్కిటెక్ట్‌లు
దేవ్‌సర్ శాసనసభ నియోజకవర్గం
దేవ్‌సర్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం సింగ్రౌలి జిల్లా, సిధి లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
ది ట్రైబ్ (2014 సినిమా)
ది ట్రైబ్ 2014, మే 21న విడుదలైన ఉక్రెయిన్ చలనచిత్రం. మైరోస్లావ్ స్లాబోష్పీట్స్కీ దర్శకత్వం వహించిన ఈ చిత్రంలో హారోరి ఫెస్సెంకో, యానా నోవికోవా,రోజా బాబి నటించారు.
కథా నేపథ్యం
దోపిడి, వ్యభిచార నేపథ్యంలో ఈ చిత్రం చిత్రించబడింది.
ఇతర లంకెలు
వర్గం:2014 సినిమాలు వర్గం:సినిమాలు
సంగీత వాద్యపరికరాల జాబితా
ప్రపంచ సంగీతంలో ఉపయోగించు వివిధ రకాల వాద్యపరికరాల జాబితా. right|thumb|250px|క్రీశ. 1 -3 వశతాబ్ద కాలానికి చెందిన అమరావతి స్తూపంపై చెక్కబడిన సంగీత పరికరాల చిత్రాలు right|thumb|250px|ఆంధ్ర ప్రదేశ్‌లో వాడే కొన్ని సంగీత వాయిద్యాలు right|thumb|250px|ఆంధ్ర ప్రదేశ్‌లో వాడే కొన్ని సంగీత వాయిద్యాలు
వెలుపలి లంకెలు
వర్గం:సంగీతం వర్గం:కళలు వర్గం:జాబితాలు
చదరంగం (వెబ్ సిరీస్)
చదరంగం 2020లో విడుదలైన వెబ్‌సిరీస్‌. 24 ఫ్రేమ్స్ ఫ్యాక్టరీ బ్యానర్‌పై మంచు విష్ణు నిర్మించిన ఈ వెబ్‌సిరీస్‌కు రాజ్ అనంత దర్శకత్వం వహించాడు. శ్రీకాంత్, చలపతిరావు, నాగినీడు, కౌసల్య, సునయన, రమ్య పసుపులేటి ప్రధాన పాత్రల్లో నటించిన ఈ వెబ్‌సిరీస్‌ జీ 5 ఓటీటీలో 2020, ఫిబ్రవరి 11న విడుదలైంది. ఈ వెబ్‌సిరీస్‌ కు 2021 సంవత్సరానికిగాను ఎక్ఛేంజ్ 4 మీడియా(ఇ4ఎమ్) గ్రూప్ స్ట్రీమింగ్ మీడియా అవార్డ్స్‌లో ‘చదరంగం’ వెబ్ సిరీస్ ఉత్తమ ప్రాంతీయ వెబ్ సిరీస్‌గా అవార్డును గెలుపొందింది.
బయటి లింకులు
వర్గం:2020 తెలుగు వెబ్​సిరీస్‌లు వర్గం:శ్రీకాంత్ నటించిన చిత్రాలు
సేనా రాజవంశం
సేన సామ్రాజ్యం (బెంగాలీ:সেন সাম্রাজ্য) (షెను షమరాజ్జో) భారత ఉపఖండంలో క్లాసికలు యుగం చివరికాలంలోని హిందూ రాజవంశం. ఇది బెంగాలు నుండి 11 – 12 వ శతాబ్దాల వరకు పరిపాలించింది. ఈ సామ్రాజ్యం భారత శిఖరాగ్రహస్థితిలో ఉన్న కాలంలో ఈశాన్య ప్రాంతంలో చాలా భూభాగం వారి ఆధీనంలో ఉంది. సేన రాజవంశం పాలకులు మూలం దక్షిణ భారత ప్రాంతమైన కర్ణాటకగా గుర్తించారు.
సేన రాజవంశాన్ని సమంత సేన స్థాపించాడు. ఆయన తరువాత పాలకుడైన హేమంత సేన సా.శ. 1095 లో అధికారాన్ని స్వాధీనం చేసుకుని తనకు తాను రాజుగా ప్రకటించాడు. ఆయన వారసుడు విజయ సేన (సా.శ. 1096 నుండి సా.శ. 1159 వరకు పాలించారు) పాలన రాజవంశానికి గట్టి పునాదులు వేయడానికి సహాయపడింది. ఆయన పాలన అసాధారణంగా 60 ఏళ్ళకు పైగా సాగింది. బల్లాల సేన పాలా నుండి గౌరును జయించి నాబాదువిపును రాజధానిగా చేసుకుని బెంగాలు డెల్టా పాలకుడు అయ్యాడు. బల్లాలా సేన పశ్చిమ చాళుక్య సామ్రాజ్యం యువరాణి రామదేవిని వివాహం చేసుకున్నాడు. సేన పాలకులు దక్షిణ భారతదేశంతో సన్నిహిత సామాజిక సంబంధాన్ని కొనసాగించారని ఇది సూచిస్తుంది. బల్లాల సేన తరువాత 1179 లో లక్ష్మణ సేన సుమారు 20 సంవత్సరాలు బెంగాలును పరిపాలించాడు. సేన సామ్రాజ్యం అస్సాం, ఒడిశా, బీహారు, బహుశా వారణాసి వరకు విస్తరించింది. సా.శ. 1203–1204లో తుర్కికు జనరలు బఖ్తియారు ఖల్జీ నాబాద్విపు మీద దాడి చేశాడు. తూర్పు బెంగాలు సేన నియంత్రణలో ఉన్నప్పటికీ ఖిల్జీ లక్ష్మణు సేనును ఓడించి వాయవ్య బెంగాలును స్వాధీనం చేసుకున్నాడు.
ప్రారంభ ఉనికి
బెంగాలులో పాలాల అధికారం క్షీణించిన తరువాత రాజకీయ భూభాగాన్ని సేనాలు ఆక్రమించారు. విజయసేన రాజు పాలల భూభాగంలో ఎక్కువ భాగాన్ని స్వాధీనం చేసుకోవడంలో విజయం సాధించాడు. సేనారాజులు సనాతన హిందూ మతానికి మద్దతుదారులుగా ఉన్నారు. రాజవంశం మూలం దక్షిణ భారతదేశంలోని పశ్చిమ చాళుక్య సామ్రాజ్యంగా గుర్తించబడింది. గౌడ, కమరూప రాజులను ఓడించిన ఆయన కుమారుడు ఆరవ విక్రమాదిత్య నేతృత్వంలోని మొదటి సోమేశ్వరుడి పాలనలో పాశ్చాత్య చాళుక్య దండయాత్ర గురించి నమోదుచేయబడింది. కన్నడ పాలకుడి ఈ దాడి కర్ణాటక నుండి బెంగాలులోకి తన దేశవాసుల మృతదేహాలను తీసుకువచ్చింది. ఇది సేన రాజవంశం మూలాన్ని వివరిస్తుంది.
సేన పాలన స్థాపకుడు సమంతసేన, తనను కర్ణాటక బ్రహ్మ-క్షత్రియుడిగా అభివర్ణించాడు. తాను కర్ణాటక వ్యతిరేకులతో పోరాడి తరువాత సన్యాసిగా మారిపోయానని ఆయన స్వయంగా పేర్కొన్నాడు. సేన రాజుల శాసనాలు వారిని బ్రహ్మ-క్షత్రియులు (క్షత్రియులుగా పరిపాలించిన బ్రాహ్మణులు) లేదా క్షత్రియులుగా పేర్కొన్నాయి. అలాగే మూలాలు వారిని వైద్య (అలాగే మిశ్రమ కులంగా పరిగణించబడే అంబష్ట కులం లేదా ఉప కులం, బ్రాహ్మణ తండ్రి, వైశ్య తల్లి నుండి జన్మించారని )గుర్తించారు. వారు పరస్పరం వివాహం చేసుకున్నారని గుర్తించారు. వైద్య కుల-పంజికాలలో (వంశవృక్షాలు) బెంగాలీ వైద్యాలు (సాధారణంగా బెంగాలులో బైద్య అని పిలుస్తారు).
సేన రాజవంశం ఒక శతాబ్దానికి పైగా బెంగాలును పాలించింది (క్రీ.పూ 1097–1225). క్రీ.పూ. 11 వ శతాబ్దం ముగింపులో బెంగాలులోని పాలాల స్థానాన్ని భర్తీ చేసిన రాజవంశం ఆవిర్భావం ప్రాచీన భారతదేశ చరిత్రలో ఒక ముఖ్యమైన యుగాన్ని ఏర్పాటు చేసింది. రెండవ మహీపాల పాలనలో వారేంద్రలో సమంతచక్ర తిరుగుబాటును సద్వినియోగం చేసుకుని, సేన రాజవంశం స్థాపకుడు విజయసేన, పశ్చిమ బెంగాలులో తన స్థానాన్ని క్రమంగా పటిష్ఠం చేసుకుని, చివరికి మదానపాల పాలనలో స్వతంత్ర పదవిని చేపట్టారు. బెంగాలులోని సేన పాలనలో ఒక ముఖ్యమైన అంశం ఏమిటంటే, బెంగాలు మొత్తం భూభాగం మొదటిసారిగా ఒకే పాలనలోకి తీసుకురాబడింది. ఈ కుటుంబం బెంగాలులోకి ఎలా ప్రవేశించింది. అనే ప్రశ్నకు కచ్చితమైన సమాచారాన్ని అందించడం అసాధ్యం. సేన రికార్డులు కూడా దీని గురించి మౌనంగా ఉన్నాయి.
సేన రాజులు తమ సొంత శాసనాలలో తాము బ్రహ్మ-క్షత్రియులని చెప్పుకుంటున్నారు. వారి మారుమూల పూర్వీకుడు ఒక వీరసేన పురాణకథనాలలో ఆయన పేరు ప్రస్తావించబడాలి. సేనసు "డియోపారా శాసనం" విరాసేన సేన పూర్వీకుడిగా కూడా గుర్తించింది. ఇప్పటికీ ప్రామాణికమైన రికార్డులు అందుబాటులో లేనందున సేనల మూలానికి సంబంధించి పరిశోధకుల మధ్య తీవ్ర వివాదం ఉంది
సేనల మూలం వలె వారి ప్రారంభ చరిత్ర లేదా పరిస్థితులు బెంగాలులో దృష్టి పెట్టడం ఇప్పటికీ అఙాతంగా ఉంది. చాళుక్య రాజులు ఆరవ విక్రమాదిత్య, సోమేశ్వర నేతృత్వంలోని ఆక్రమణ సైన్యం బెంగాలుకు వచ్చారని చరిత్రకారులు భావించారు. రాజేంద్ర చోళ సైన్యం బెంగాలు మీద దండెత్తినప్పుడు సేనలు వారితో పాటు వచ్చారని కొందరు పరిశోధకులు సూచించారు. మరికొందరు చరిత్రకారుల అభిప్రాయం ఆధారంగా పాల రాజుల అధీనంలో ఉన్న కొద్దిమంది కర్ణాటక సామంతులు, పాలా శక్తుల బలహీనతను వినియోగించుకుని రాధ ప్రాంతంలో తమ స్వతంత్ర రాజ్యాన్ని స్థాపించారు. ఆ కర్ణాటక ముఖ్యులు చాళుక్య దండయాత్ర నేపథ్యంలో బెంగాలుకు వచ్చి తమ సొంత రాజ్యంలో స్థిరపడి ఉండవచ్చు. చరిత్రకారుల అభిప్రాయం ప్రకారం సమంతసేన అటువంటి చీఫు ఆయన బెంగాలు లోని రాధా ప్రాంతంలో తన స్వతంత్ర రాజ్యాన్ని స్థాపించాడు.
సమంతసేన దక్షిణ భారతదేశంలో వివిధ యుద్ధాల ద్వారా తనకు గుర్తింపు తెచ్చుకున్న సేన కుటుంబ వంశీకుడు. ఆయన వృద్ధాప్యంలో బెంగాలు లోని రాధాలో స్థిరపడ్డాడు. ఆయన బెంగాలులో సేన కుటుంబానికి పునాది వేశాడు. ఆయన కుమారుడు హేమంతసేన పాలా సామ్రాజ్యం క్షీణతను వినియోగించుకున్న చేసుకొని రాధాలో ఒక ముఖ్యమైన రాజ్యాన్ని రూపొందించాడు. రాధాలోని వారి స్థావరం నుండి సేనాలు చివరికి బెంగాలు మొత్తం మీద తమ అధికారాలను విస్తరించారు.
శిలాశాసనాలు
thumb|240px|left|Edilpur Copperplate క్రీ.పూ. 1838 లో ఫరీద్పూరు జిల్లాలోని ఆదిల్పూరు లేదా ఎడిల్పూరు పరగణాలో ఒక రాగి పలక కనుగొనబడింది. దీనిని " ఆసియాటికు సొసైటీ ఆఫ్ బెంగాలు " స్వాధీనం చేసుకుంది. కాని ప్రస్తుతం ఈ రాగి పలక సేకరణలో లేదు. రాగి పలక ఖాతా " ఢాకా రివ్యూ & ఎపిగ్రాఫికు ఇండికా "లో ప్రచురించబడింది. రాగి ఫలక శాసనం సంస్కృతం, గాండా అక్షరాలతో వ్రాయబడింది. 1136 సంవాలు లేదా సా.శ. 1079 నాటి 3 వ జైస్త నాటిది. 1838 జనవరి కొరకు ఆసియాటికు సొసైటీ కొనసాగింపులో రాగి పలక వృత్తాంతం కేశవసేన పాలనలో మూడవ సంవత్సరంలో ఒక బ్రాహ్మణుడికి మూడు గ్రామాలు ఇవ్వబడ్డాయి. ఈభూమి భూస్వామి హక్కులతో ఈ మంజూరు చేయబడింది. ఇందులో అడవిలో నివసించే జాతి అయిన చంద్రభాండలు లేదా సుందర్బన్లను శిక్షించే అధికారం ఉంది. కుతారతక మండలంలోని లెలియా గ్రామంలో ఈ భూమి మంజూరు చేయబడింది. ఇది షతతా-పదమవతి-వీసాయాలో ఉంది. వల్లాల సేన అనే రాజును శత్రువుల భారి నుండి రక్షించడానికి అదృష్టదేవతలైన ఏనుగు దంత సిబ్బంది పల్లకీల (శివకా)మీద తీసుకువెళ్ళారని కేశవ సేన రాగి పలక నమోదు చేస్తుంది; వల్లల సేన కుమారుడు లక్ష్మణ సేన (1179–1205), వారణాసి, అలహాబాదు, దక్షిణ సముద్రంలోని అడోను కోస్టు వద్ద విజయ స్తంభాలను, స్మృతి స్తంభాలను నిర్మించారని పేర్కొంది. రాగి ఫలకం పురాతన బెంగాలులో ఉన్న అద్భుతంగా వరి పండించగలిగిన మృదువైన పొలాలు, నృత్యం, సంగీతం, వికసించే పువ్వులతో అలంకరించబడిన స్త్రీలను కూడా వివరిస్తుంది. కేశవ సేన ఎడిల్పూరు రాగి పలకం సుభ-వర్షకు రాజు నితిపాతక ఈశ్వరాదేవ శర్మనుకు అనుకూలంగా మంజూరు చేసినట్లు నమోదు చేసింది.
దేవపారా ప్రశస్తి అనే శిలాశాసనం రాజకవి ఉమాపతి కూర్చిన కవిత్వంలో సేన రాజులను, ముఖ్యంగా విజయ సేనను ఆరాధించే రాజుల ప్రస్తావన చోటుచేసుకుంది.
సంఘం
సేనా పాలకులు కులవ్యస్థను బెంగాలులో సమైక్యపరిచారు. మిథిలా కుల వ్యవస్థ నుండి బెంగాలు కులవ్యవస్థా విధానం రుణం తీసుకున్నప్పటికీ మిథిలాలో ఉన్నతంతగా బెంగాలులో కులవ్యవస్థ పఠిష్టంగా లేదు.
వాస్తుకళ
సేనారాజవంశం హిందూ ఆయయాలు, మఠాలు నిర్మించడంలో ప్రఖ్యాతి చెందింది. ప్రస్తుతం బంగ్లాదేశు లోని ఢాకాలో ఉన్న ప్రఖ్యాత ఢాకేశ్వరి ఆలయం ఒకటి.
సాహిత్యం
సేన పాలకులు సాహిత్యానికి గొప్ప పోషకులుగా ఉన్నారు. పాలా రాజవంశం, సేన రాజవంశం పాలనలలో, బెంగాలులో బృహత్తర అభివృద్ధి కనిపించింది. ప్రసిద్ధ సంస్కృత కవి, గీత గోవింద రచయిత జయదేవ లక్ష్మణ సేన ఆస్థానంలో ఉన్న పంచరత్నాలలో (ఐదు రత్నాలు) ఒకరు అని కొంతమంది బెంగాలీ రచయితలు అభిప్రాయపడ్డారు. ధోయిను - సేన రాజవంశం రాజసభలో ప్రసిద్ధ కవి - లక్ష్మణ సేన ఆస్థానంలో తొమ్మిది రత్నాలు (రత్న) గురించి ప్రస్తావించారు వారిలో:
వారసత్వం
తరువాత తూర్పు బెంగాలును దేవా రాజవంశం పరిపాలించింది. దేవా రాజవంశం బహుశా బెంగాలు చివరి స్వతంత్ర హిందూ రాజవంశం అని భావిస్తున్నారు.
మూలాలు
Sources
దుస్సావారిపల్లి
దుస్సావారిపల్లి, చిత్తూరు జిల్లా రొంపిచర్ల మండలం లోని రెవెన్యూయేతర గ్రామం.
రాఫెల్ ఒరోజ్కో మాస్ట్రే
రాఫెల్ జోస్ఒ రోజ్కో మాస్ట్రే (మార్చి 24, 1954 - జూన్ 11, 1992) అతను కొలంబియాకు చెందిన గాయకుడు. అతను కొలంబియన్ సంగీతం యొక్క ఉత్తమ ప్రతినిధులలో ఒకడు, మరియు అకార్డియోనిస్ట్ ఇజ్రాయెల్ రొమెరోతో కలిసి, అతను సమూహం యొక్క స్థాపకుడు మరియు ప్రధాన వాయిస్ బినోమియో డి ఓరో (Binomio de Oro). ఒరోజ్కో మొదటిసారిగా 1975లో అకార్డియోనిస్ట్ ఎమిలియో ఒవిడోతో రికార్డ్ చేసింది.
ఆ సమూహంలో అతను 16 బంగారు రికార్డులు మరియు మిలియనీర్ అమ్మకాల కోసం రెండు ప్లాటినం రికార్డులను గెలుచుకున్నాడు. ఒరోజ్కో తన జీవిత చరమాంకంలో "Solo Para Ti" అనే పాటను 1991లో తన భార్యకు అంకితం చేశాడు.
బయటి లింకులు
వర్గం:1954 జననాలు వర్గం:1992 మరణాలు వర్గం:సుప్రసిద్ద సంగీతకారులు
వనమాల
వనమాల (వనమాల దేవి) హిందీ, మరాఠీ సినిమా నటి. 1954లో జరిగిన 1వ జాతీయ చలనచిత్ర పురస్కారాలలో ఉత్తమ చిత్రం అవార్డు గెలుచుకున్న శ్యాంచి ఆయ్ అనే మరాఠీ చిత్రంలో తల్లి పాత్రలో నటించి గుర్తింను పొందింది.
జననం
వనమాల 1915, మే 23న మధ్య ప్రదేశ్ లోని ఉజ్జయినిలో జన్మించింది.
మరణం
వనమాల 2007, మే 29న గ్వాలియర్ లో మరణించింది.
బయటి లింకులు
వర్గం:1915 జననాలు వర్గం:2007 మరణాలు వర్గం:మధ్యప్రదేశ్ వ్యక్తులు వర్గం:హిందీ సినిమా నటీమణులు వర్గం:బెంగాలీ సినిమా నటీమణులు
దౌస
దౌస, భారతదేశంలోని రాజస్థాన్ రాష్ట్రం, దౌసా జిల్లాకు చెందిన ఒక నగరం.ఇది దౌస జిల్లాకు ప్రధాన పరిపాలనా కేంద్రం. ఇది జైపూర్ నుండి 55 కి.మీ., ఢిల్లీ నుండి 240 కి.మీ.దూరంలో జైపూర్-ఆగ్రా జాతీయ రహదారి (ఎన్ఎచ్ -11)లో ఉంది. దీనిని "దేవ్ నగరి" అని కూడా అంటారు.
చరిత్ర
దౌసా నగరం విస్తృతంగా దుంధర్ అని పిలువబడే ప్రాంతంలో ఉంది. సా.శ.10వ శతాబ్దంలో చౌహన్స్, రావుస్ ఈ భూమిని పరిపాలించారు. అప్పటి దుందర్ ప్రాంతానికి మొదటి రాజధానిగా అవతరించడానికి దౌసకు ప్రత్యేక అర్హత ఉంది. దుందర్ ప్రాంతానికి దౌస ఒక ముఖ్యమైన రాజకీయ ప్రదేశం. సా.శ. 996 నుండి 1006 వరకు చౌహాన్ రాజా సూధ్ దేవ్ ఈ ప్రాంతాన్ని పరిపాలించాడు.తరువాత, సా.శ.1006 నుండి సా.శ.1036 వరకు, రాజా దులే రాయ్ 30 సంవత్సరాలు ఈ ప్రాంతాన్ని పరిపాలించాడు.
మహాదేవ్ ప్రాంతంలో ఉన్న దౌస నగరం చుట్టూ నీలకంఠ, గుప్తేశ్వర్, సహజ్నాథ్, సోమనాథ్, వైద్యనాధ్ అనే ఐదు ఆలయాలు ఉన్నాయి.అందువలన ఇది సంస్కృత పదం 'దౌ', 'సా' నుండి ఈ నగరానికి ఆపేరు వచ్చింది.
దౌసా ప్రాంతం నుండి దేశానికి విలువైన స్వాతంత్ర్య సమరయోధులను ఇచ్చింది.స్వాతంత్ర్య పోరాటం కోసం, రాజస్థాన్ రాష్ట్రం ఏర్పాటుకు రాచరిక రాష్ట్రాల సమ్మేళనం కోసం తమ విలువైన సహకారాన్ని అందించిన స్వాతంత్ర్య సమరయోధులలో దివంగత టికారామ్ పాలివాల్, దివంగత రామ్ కరణ్ జోషి ఉన్నారు.దివంగతులైన టికారామ్ పాలివాల్ 1952లో రాజస్థాన్ రాస్ట్రానికి మొదటిసారిగా జరిగిన ఎన్నికలలో మొదటి ముఖ్యమంత్రిగా ఎన్నికైనాడు. అలాగే, దివంగత శ్రీ రామ్ కరణ్ జోషి రాజస్థాన్ రాష్ట్ర మొదటి పంచాయతీ రాజ్ మంత్రిగా పనిచేస్తూ, విధానసభలో మొదటి పంచాయతీ రాజ్ బిల్లును 1952 లో సమర్పించారు.
కవి సంత్ సుందర్‌దాస్ దైసాలోని విక్రమ్ సంవత్ 1653 లో చైత్ర శుక్ల నవమి నాడు జన్మించాడు. అతను నిర్గున్ పంతి సంత్, 42 గ్రంథాలను వ్రాసాడు. వీటిలో జ్ఞాన్ సుందరం, సుందర్ విలాస్ విలువైన గ్రంథాలుగా గుర్తించారు.
భౌగోళికం
దౌసా నగరం 26.88°N, 76.33°W వద్ద ఉంది. ఇది భూమి మట్టానికి 333 మీటర్లు (1072 అడుగులు) సగటు ఎత్తులో ఉంది.ఇది జైపూర్ విభాగంలోని 5 జిల్లాలలో ఒకటి.దీనికి జైపూర్, టాంక్, శవై మధోపూర్, కరౌలి, భరత్పూర్, అల్వార్, అనే 7 జిల్లాలు దౌస నగరానికి సమీప జిల్లాలుగా అన్నాయి.
జనాభా
2011 భారత జనాభా లెక్కలు ప్రకాం దౌస నగరం 85,960 మంది జనాభా కలిగి ఉంది.అందులో పురుషులు 45,369, స్త్రీలు 40,591.దౌస నగర అక్షరాస్యత 69.17 శాతం ఉంది.ఇది జాతీయ సగటు అక్షరాస్యత 74.04 శాతం కన్నా తక్కువగా ఉంది.పురుషుల అక్షరాస్యత 84.54% ఉండగా, స్త్రీల అక్షరాస్యత 52.33% ఉంది.దౌస నగర జనాభాలో 6 సంవత్సరాల వయస్సు లోపు గల పిల్లలు 11,042 మంది ఉన్నారు
బసంత్ పంచమి మేళా
దౌస నగరంలో, రసంనాథ్జీ, నర్సింగ్‌జీ, సూర్య దేవుడు విగ్రహాల ఆరాధనతో బసంత్ పంచమి మేళా ప్రతి సంవత్సరం ఫిబ్రవరిలో నిర్వహిస్తారు.ఇది సంవత్సరానికి అవసరమైన సరుకులు, వస్తువులు మొత్తం సేకరించడానికి గ్రామస్తులకు పెద్ద స్థానిక సంత. ఈ పండుగ బసంత్ పంచమి మేళా సందర్భంగా మూడు రోజులు జరుగుతుంది.
పర్యాటక
దౌసలో అభనేరి, మెహండిపూర్ బాలాజీ ఆలయం,ఇంకా ఇతర అనేక పర్యాటక ప్రాంతాల ఉన్నాయి.అభనేరిలో పహేలితో సహా చాలా సినిమాలు చిత్రీకరించబడ్డాయి.
రోడ్డు మార్గం ద్వారా
జాతీయ రహదారి దౌస గుండా వెళుతుంది.దౌస ఎన్‌హెచ్ -11 లో జైపూర్ నుండి 55 కిలోమీటర్ల దూరంలో ఉంది. ఆగ్రాతో బాగా అనుసంధానించబడి ఉంది. ఢిల్లీ ఇతర పరిసర జిల్లాలు, కరౌలి, సవాయి మాధోపూర్, భరత్పూర్ ప్రాంతాలకు రోడ్డు మార్గం అనుసందానించబడింది.ఇంకా జాతీయ రహదారి 11ఎ కూడా దౌస, లాల్సోట్ తహసీల్ ప్రాంతాలను కలుపుతూ వెళుతుంది.
వెలుపలి లంకెలు
వర్గం:Coordinates on Wikidata వర్గం:దౌస జిల్లా వర్గం:దౌస జిల్లా నగరాలు పట్టణాలు
ధౌహాని శాసనసభ నియోజకవర్గం
ధౌహాని శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం సిద్ధి జిల్లా, సిధి లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
ఎయిర్ కండిషనర్
వాతనియంత్రణి
వాతనియంత్రణి (air-conditioner), శిశిరోపచారి (refrigerator) – ఈ రెండూ పని చేసే మూల సూత్రం ఒక్కటే! ఎందుకంటే శిశిరోపచారి లేదా మంచుబీరువా (ice box) తలుపు తీసి వదిలెస్తే లోపలి చల్ల గాలి బయటకి వచ్చి గదిలోని గాలిని చల్లబరుతుంది కనుక. మరొక ముఖ్య విషయం. వాతనియంత్రణి కేవలం చల్లగాలిని తయారు చేసి గదిలోకి వీచేటట్లు చెయ్యదు; అది గదిలోని వేడి గాలిని నిజంగా చల్లబరుస్తుంది!!
వేడి, తాపోగ్రత
ఇక్కడ ముఖ్యంగా అర్థం చేసుకోవలసినది వేడ (heat), తాపోగ్రత (temperature) అనే అంశాలు. వస్తువుల లక్షణాలలో “వేడి” అనేది ఒకటి. ఒక వస్తువు ఎంత వేడిగా ఉందో, లేక ఎంత చల్లగా ఉందో చెప్పడానికి “తాపోగ్రత” అని కాని “ఉష్ణోగ్రత” (temperature) అని కాని పిలవబడే కొలమానాన్ని ఉపయోగిస్తాం. ఉదాహరణకి బరువు అనే అంశాన్ని కొలవడానికి కిలోలు వాడినట్లు!
ఒక అణువు (atom) కాని, బణువు (molecule) కాని ఏకాంతంగా ఉంటే దాని వేడిని కొలవడం అనే ప్రస్తావనే లేదు. కాని ఒక జాడీలో ఒక వాయువు యొక్క బణువులు చాలా ఉన్నాయనుకుందాం. ఇవి పేరంటానికి వచ్చిన ముత్తయిదువుల్లా ఒక మూల కూర్చోవు, కూర్చోలేవు. అదే పనిగా – త్రిపాది నక్షత్రాలలా - తిరుగుతూ ఉంటాయి. ఆ తిరుగుడులో ఒకదానిని మరొకటి ఢీకొంటూ ఉంటాయి. ఈ ఢీకొనడం ఎక్కువగా ఉంటే ఆ వాయువు ఎక్కువ వేడిగా ఉంటుంది అంటాం – అనగా, ఆ వాయువు తాపోగ్రత ఎక్కువగా ఉంటుంది.
వాయువులు, ఒత్తిడి ప్రభావం
ఇప్పుడు ఈ పాత్రలో ఉన్న వాయువు మీద ఒత్తిడి (pressure) పెంచినప్పుడు ఆ వాయువు ఆక్రమించే ప్రదేశం (volume) తగ్గుతుంది. అప్పుడు దానిలోని బణువులు దగ్గరగా జరుగుతాయి. కనుక అవి ఎక్కువ తరచుగా ఒకదానితో మరొకటి ఢీకొనడానికి సావకాశం పెరుగుతుంది. కనుక ఆ వాయువు తాపోగ్రత పెరుగుతుంది. అనగా, ఆ వాయువు వేడెక్కుతుంది. అంటే ఏమిటన్నమాట? ఒక వాయువు మీద ఒత్తిడి పెంచితే అది వేడెక్కుతుంది. ఇదే తర్కంతో ఒక వాయువు మీద అకస్మాత్తుగా ఒత్తిడి తగ్గిస్తే ఆ వాయువు చల్లబడుతుంది. ఈ సూత్రం అర్థం అయితే మిగిలినది నల్లేరు మీద బండి నడక!
శీతలోపచార ద్రవాలు
ఇదే విధంగా గదిని చల్లబరచాలంటే ఆల్కహాలు వంటి ద్రవపదార్థాన్ని ఒక గిన్నెలో పోసి గదిలో పెడితే ఆ గదిలో వేడిని పీల్చుకుని ఆ ఆల్కహాలు బాష్పము (vapor) గా మారుతుంది, గది చల్లబడుతుంది. ఇలా బాష్పముగా మారిన ఆల్కహాలు గదిలోని గాలిలో కలిసిపోకుండా ఒక గొట్టంలోకి పట్టి దానిని తిరిగి ద్రవరూపంలోకి మారిస్తే అదే ఆల్కహాలుని పదే పదే వాడుకోవచ్చు కదా! వాయువుని ఒత్తిడి చేసి నొక్కితే ద్రవంగా మారుతుంది కనుక ఈ పని చెయ్యడానికి వాతనియంత్రణిలో సంపీడకం (compressor) అనే యంత్రాన్ని ఉపయోగిస్తారు. వాతనియంత్రణి చేసే చప్పుడు ఈ సంపీడకం చేసే చప్పుడే! ఈ సంపీడకం పని చేసేటప్పుడు వేడి పుట్టుకొస్తుంది. ఈ వేడి గది బయటకి పోతుంది.
పైన సూచించిన పని చెయ్యడానికి ఆల్కహాలు మాత్రమే వాడాలని నియమం ఏదీ లేదు. ద్రవరూపం నుండి బాష్పరూపంలోకి తేలికగా మారగలిగే పదార్థం ఏదయినా వాడవచ్చు. ఈ పని చెయ్యడానికి పూర్వం (అనగా, ఇటీవలి కాలం వరకు) ఫ్రియాన్ (Freon) అనే రసాయనాన్ని వాడేవారు. దరిమిలా ఈ ఫ్రియాన్ లో ఉన్న హరిత వాయువు (chlorine gas) పర్యావరణానికి హాని చేస్తుందని తెలిసిన తరువాత దీని వాడకం అంతర్జాతీయ ఒప్పందం ద్వారా నిషేధించేరు. ఈ ఒప్పందాన్ని Montreal protocol అంటారు. ఇప్పుడు ఫ్రియాన్ స్థానంలో ఇతర పదార్థాలు వాడుకలోకి వచ్చేయి.
గదులలో వాడే వాతనియంత్రిణులు
సూత్రం చెప్పడం అయింది కనుక ఇప్పుడు మన గదులలోని కిటికీలలో పెట్టుకునే వాతనియంత్రణి నిర్మాణం చూద్దాం. బొమ్మలో చూపిన నీలం గొట్టాలు చల్లగాను, ఎర్ర గొట్టాలు వేడిగానూ ఉంటాయి. ఎర్ర భాగం బయటకి, నీలం భాగం గదిలోకి ఉంటాయి. శీతలోపచార ద్రవం (refrigerant liquid) ఈ గొట్టంలో బంధించబడి గుండ్రంగా తిరుగుతూ ఉంటుంది. ఈ ద్రవం విక్షేప కవాటం (expansion valve) గుండా ప్రయాణించినప్పుడు వాయు రూపంలోకి మారి చల్లబడుతుంది. ఇలా చల్లబడ్డ వాయువు మెలికల గొట్టం (evaporator coil) గుండా ప్రయాణిస్తూన్నప్పుడు దాని మీద గాలి ప్రవహిస్తే ఆ గాలి చల్లబడి గదిలో ప్రవేశిస్తుంది. ఇప్పుడు ఈ గొట్టంలో వాయువుని సంపీడకి (compressor) గుండా పోనిస్తే ఆ ఒత్తిడికి మళ్లా ద్రవరూపం లోకి మారిపోతుంది. ఈ పని పదే పదే జరుగుతూ ఉంటుంది.
రూపకల్పన
ఈ వాతనియంత్రణిని మొట్టమొదటగా రూపకల్పన చేసిన ఇంజనీరు పేరు కేరియర్ (Carrier). ఇప్పటికీ అమెరికాలో “కేరియర్ ఎయిర్ కండిషనర్లు ” బాగా వాడుకలో ఉన్నాయి.
కొనుగోలు చెయ్యడం
గది వెడల్పును అనుసరించి ఏసీల్ని కొనుగోలు చేయాలి. 10/10 ఉంటే వన్‌ టన్ను, 12/12కి 1.5 టన్నులు, 14/14 ఉంటే రెండు టన్నుల ఏసీ సరిపోతుంది.కరెంటు బిల్లుల ఖర్చును తగ్గించేందుకు టూ, త్రీ, ఫైవ్‌ స్టార్ల ఏసీలు వచ్చేసాయి. స్టార్ల సంఖ్య పెరిగే కొద్దీ విద్యుత్‌ బిల్లు తగ్గుతుంది.తక్కువ సమయం ఏసీ వినియోగించే వారికి టూ స్టార్‌, మధ్యస్తంగా వాడే వారికి త్రీ స్టార్‌, ఎక్కువసేపు వాడే వారికి ఫైవ్‌స్టార్‌ అనువుగా ఉంటాయి.54 డిగ్రీల ఉష్ణోగ్రత వరకు తట్టుకొనే ఏసీలున్నాయి.ఏసీ అవుట్‌డోర్స్‌కి సిరామిక్‌ కోటింగ్‌ ఉంటే తుప్పు పట్టదు.'బయోస్లీప్‌' సదుపాయం వల్ల గది బాగా కూల్‌ అయినప్పుడు ఏసీ పని చేయటం ఆగిపోతుంది. కొంచెం వేడి పెరగ్గానే ఆన్‌ అవుతుంది. బయో స్లీప్‌... ఉష్ణోగ్రతల్ని క్రమపద్ధతిలో నియంత్రిస్తుంది. దీనివల్ల విద్యుత్తు ఎక్కువ వినియోగం కాదు.ఏసీలో బీటీయూ (బ్రిటిష్‌ థర్మల్‌ యూనిట్‌) ఎంత ఎక్కువ ఉంటే గది అంత త్వరగా చల్లబడుతుంది.కొన్ని మోడళ్లలో డిజైన్లు, యాంటీ వైరస్‌ ఫిల్లర్లు, డియోడ్రైజర్లు తదితర ఫీచర్లు వచ్చాయి. ప్లేవుడ్‌ ఫర్నీచర్‌ ఎక్కువగా ఉన్న గది చల్లబడటానికి ఎక్కువ సమయం తీసుకుంటుంది. విండో ఏసీని నిరంతరాయంగా ఎనిమిది గంటలు వాడితే సుమారు 14-15 యూనిట్లు అవుతాయి. అదే స్ల్పిట్‌ ఏసీలో టూస్టార్‌కి దాదాపు ఎనిమిది యూనిట్లే అవుతుంది. అదే ఫైవ్‌స్టార్‌ ఏసీ అయితే ఆరు యూనిట్ల కరెంటు మాత్రమే వినియోగమవుతుంది. అద్దెకు అపార్ట్‌మెంట్లో ఉన్నా... మార్పులు చేర్పులకు అవకాశం లేకున్నా స్ల్పిట్‌ ఏసీ సరిపోతుంది. విండో ఏసీల్లో ధ్వని కాస్త ఎక్కువ. కొన్ని కంపెనీల ఏసీలు ఇన్‌బిల్ట్‌ స్టెబ్‌లైజర్లతో వస్తున్నాయి. ఏసీ తెరపై... ఆదా అయ్యే విద్యుత్తు యూనిట్లు, డబ్బు, ఎంత త్వరగా గది చల్లబడుతుందన్న విషయాలు కూడా డిస్‌ప్లే అవుతున్నాయి.
వర్గం:ఎలక్ట్రానిక్ పరికరాలు వర్గం:గృహోపకరణాలు
హైదరాబాద్ మహానగర పాలక సంస్థ వార్డులు
హైదరాబాద్ మహానగరాన్ని పరిపాలన సౌలభ్యం కోరకు హైదరాబాద్ మహానగర పాలక సంస్థ వారు జోన్లు, సర్కిల్స్, వార్డులుగా విభజించడం జరిగింది. హైదరాబాద్ సౌత్ జోన్, ఈస్ట్ జోన్, వెస్ట్ జోన్, నార్త్ జోన్, సెంట్రల్ జోన్ అనే 5 జోన్లుగా విభజించబడింది. ప్రతిజోన్, సర్కిల్ గా విభజించబడి హైదరాబాద్ మొత్తం 18 సర్కిల్స్ గా విభజించబడింది. ఈ సర్కిల్స్ 150 వార్డులుగా విభజించబడ్డాయి. 2007 లెక్కల ప్రకారం ఒక్కో వార్డులో జనాభా ఉన్నారు. ఈ 150 వార్డులను 200 వరకు పెంచే దిశలో హైదరాబాద్ మహానగర పాలక సంస్థ భావిస్తుంది.
మూలాలు
వర్గం:హైదరాబాదు జిల్లా
శాయంపేట మండలం (హన్మకొండ జిల్లా)
శాయంపేట మండలం, తెలంగాణ రాష్ట్రం, హన్మకొండ జిల్లా లోని ఒక మండలం. 2016 పునర్వ్యవస్థీకరణకు ముందు ఇది వరంగల్ జిల్లా లో ఉండేది. పునర్వ్యవస్థీకరణలో వరంగల్ గ్రామీణ జిల్లాలో చేరిన ఈ మండలం, 2021 లో జిల్లా పేరును మార్చినపుడు హన్మకొండ జిల్లాలో భాగమైంది. ప్రస్తుతం ఈ మండలం పరకాల రెవెన్యూ డివిజను లో భాగం. పునర్వ్యవస్థీకరణకు ముందు ఇది వరంగల్ డివిజనులో ఉండేది.ఈ మండలంలో  13  రెవెన్యూ గ్రామాలు ఉన్నాయి.
మండల జనాభా
thumb|2016 పునర్వ్యవస్థీకరణకు ముందు అవిభక్త వరంగల్ జిల్లాలో మండల స్థానం 2011 భారత జనగణన లెక్కల ప్రకారం మొత్తం మండల జనాభా 40,292, పురుషులు 20,066, స్త్రీలు 20,226. 2016 లో జరిగిన పునర్వ్యవస్థీకరణ తరువాత, ఈ మండల గణాంకాల్లో మార్పులేమీ జరగలేదు. మండల వైశాల్యం 118 చ.కి.మీ. కాగా, జనాభా 40,292. జనాభాలో పురుషులు 20,066 కాగా, స్త్రీల సంఖ్య 20,226. మండలంలో 11,080 గృహాలున్నాయి.
టైటన్
ఇది శని యొక్క సహజ ఉపగ్రహాలలోకెల్లా అతి పెద్దది. మొత్తం సౌరకుటుంబంలో దట్టమైన వాయుమండలం గల సహజ ఉపగ్రహం ఇదొక్కటే.
టైటాన్ శని యొక్క అతిపెద్ద ఉపగ్రహం, సౌర వ్యవస్థలో రెండవ అతిపెద్ద ఉపగ్రహం. టైటాన్ బుధ గ్రహం కంటే పెద్దది. దీని భూమధ్యరేఖ వ్యాసం (భూమధ్యరేఖ వద్ద వెడల్పు) 5,150  కి.మీ. ఇది శని గ్రహం నుండి 1,221,865 కి.మీ దూరంలోని కక్ష్యలో ఉంది
టైటాన్ అన్ని ఉపగ్రహాల కన్నా ఎక్కువ వాతావరణాన్ని కలిగి ఉంది. ఇది భూమి కన్నా ఎక్కువ వాతావరణాన్ని కలిగి ఉంది. కానీ చాలా చల్లగా, విషపూరితంగా ఉన్నందున మానవులు దానిని ఊపిరి పీల్చుకోలేరు. గాలి నత్రజని, మీథేన్‌తో తయారవుతుంది. సౌర వ్యవస్థలో భూమి తరువాత టైటాన్ మాత్రమే  సరస్సులు, దాని ఉపరితలంపై ఎక్కువ ద్రవం కలిగి ఉంది. కానీ అది నీరు కాకుండా మీథేన్ అనే  ద్రవాన్ని కలిగి ఉంది.
ఇది శని గ్రహం నుండి ఆరో స్థానంలో వున్న దీర్ఘ వృత్తాకార కక్ష్య గల ఉపగ్రహం. పేరుకి ఉపగ్రహమే అయినా దీనికి గ్రహం వంటి లక్షణాలు ఉన్నాయి. చంద్రుడి కన్నా దీని వ్యాసం సుమారు 50% హెచ్చు, ద్రవ్యరాశి 80% హెచ్చు. మొత్తం సౌరమండలంలో కెల్లా టైటన్ రెండవ అతి పెద్ద సహజ ఉపగ్రహం. అతి పెద్దది బృహస్పతికి చెందిన గానిమీడ్. అతి చిన్న గ్రహమైన మెర్క్యురీ కన్నా టైటన్ ఘనపరిమాణంలో పెద్దదే అయినా, మెర్క్యురీతో పోల్చితే ద్రవ్యరాశిలో 41% మాత్రమే వుంటుంది. శని యొక్క చందమామల్లో కెల్లా మొట్టమొదట కనుక్కోబడినది టైటనే. దీన్ని 1655 లో డచ్ ఖగోళశాస్త్రవేత్త క్రిస్టియన్ హైగెన్స్ కనుక్కున్నాడు. మన చంద్రుణ్ణి మినహాయిస్తే ఇది సౌరకుంటుంబంలో కనుక్కోబడ్డ ఐదవ సహజ ఉపగ్రహం.
ఆవిష్కరణ
ఎడమ|thumb| క్రిస్టియాన్ హైగన్స్ టెలిస్కోపులలో ఒకదాని స్కెచ్, దానితో అతను స్థలాన్ని అధ్యయనం చేశాడు టైటాన్‌ను 1955 మార్చి 25 న నెదర్లాండ్స్‌కు చెందిన ఖగోళ శాస్త్రవేత్త క్రిస్టియాన్ హైగన్స్ కనుగొన్నాడు. అంతకుముందు, 1610 లో, గెలీలియో గెలీలీ బృహస్పతి యొక్క నాలుగు ఉపగ్రహాలను కనుగొన్నాడు. ఇది హైగన్స్ ను ప్రేరేపించింది: అతను కూడా కొత్త ఉపగ్రహాలను  కనుగొనాలనుకున్నాడు. ఎందుకంటే హైగన్స్ ఆ కాలపు టెలిస్కోపులను కూడా మెరుగుపరచి, వాటిని చాలా అభివృద్ధి చేసాడు. ఈ పరికరాలతో అతను కొత్త ఉపగ్రహాన్ని కనుగొనగలడని అనుకున్నాడు.
క్రిస్టియాన్, అతని సోదరుడు కాన్‌స్టాంటిజిన్  1650 లో తమ సొంత టెలిస్కోపులను నిర్మించడం ప్రారంభించారు. అతను నిర్మించిన మొట్టమొదటి టెలిస్కోప్‌ను ఉపయోగించి, క్రిస్టియాన్ హైగన్స్ టైటాన్‌ను చూడగలిగాడు. మొదట అతను దీనిని "లూనా సాటర్ని" అని పిలిచాడు, అంటే "సాటర్న్ మూన్" (ఒకటి కంటే ఎక్కువ ఉన్నట్లు అతనికి తెలియదు). తరువాత కాలంలో  చాలా ఇతర ఉపగ్రహాలు కనుగొనబడ్డారు. ప్రస్తుతం ఈ ఉపగ్రహాన్ని  "టైటాన్" లేదా "సాటర్న్ VI" అని పిలుస్తారు. "టైటాన్" పేరుతో పాటు  శని గ్రహ ఇతర ఉపగ్రహాల  పేర్లు గ్రీకు ఇతిహాసాలకు చెందినవి.
నిర్మాణం
thumb| టైటాన్ (నీలం రంగులో) దాని చుట్టూ చాలా మందపాటి వాయువు (పసుపు రంగులో) ఉంది, ఇది వాస్తవానికి కంటే చాలా పెద్దదిగా కనిపిస్తుంది సౌర వ్యవస్థలో దట్టమైన వాతావరణం (గ్రహం లేదా ఉపగ్రహం చుట్టూ ఉండే వాయువులు) ఉన్న ఏకైక ఉపగ్రహం టైటాన్. వాయేజర్ I అనే అంతరిక్ష నౌక 1979 నవంబర్ 12 న ఉపగ్రహాన్ని సందర్శించింది. టైటాన్ ఉపరితలం (భూస్థాయి) 900 కి.మీ మందం గల వాతావరణంలో దాగి ఉందని చూపించింది   దీనికి ముందు, సౌర వ్యవస్థలో టైటాన్ అతిపెద్ద ఉపగ్రహం  అని అందరూ భావించారు. బృహస్పతి చంద్రులలో ఒకటైన గనిమీడ్ తరువాత ఇది రెండవ అతిపెద్దదని ఇప్పుడు మనకు తెలుసు.
ఇది చిన్నది అయినప్పటికీ సౌరమండలంలో పెద్ద గ్రహమైన బృహస్పతి ఉపగ్రహమైన గనిమీడ్‌ పరిమాణంతో దగ్గరగా ఉంటుంది. ఇది బృహస్పతి చంద్రులలో మరొకటి కాల్లిస్టోకు పరిమాణంలో  కొద్దిగా దగ్గరగా ఉంటుంది. టైటాన్ ఒక పెద్ద ఉపగ్రహం మాత్రమే కాదు, ఇది బుధ గ్రహం కంటే పెద్దది, కానీ దీనికి సగం ద్రవ్యరాశి మాత్రమే ఉంది (ఇది చాలా తేలికైనది). టైటాన్‌లో ఎక్కువ ద్రవ్యరాశి లేనందున, టైటాన్ చాలా భారీగా లేని పదార్థంతో తయారైందని, ప్రత్యేకంగా ఘనీభవించిన నీరు, అమ్మోనియా అని శాస్త్రవేత్తలు భావిస్తున్నారు. కొంతమంది శాస్త్రవేత్తలు ఉపరితలం క్రింద చాలా ద్రవ రూపంలోని నీరు, అమ్మోనియా ఉందని, మొత్తం సముద్రం నింపడానికి సరిపోతుందని భావిస్తున్నారు. ఈ మహాసముద్రం లోపల ఒక రకమైన జీవరాశులు ఉండవచ్చునని ఈ శాస్త్రవేత్తలు భావిస్తున్నారు.
గురుత్వాకర్షణ (ప్రతీ వస్తువును దాని కేంద్రం వైపు ఆకర్షించే శక్తి) భూమిపై కన్నా  ఇక్కడ కంటే చాలా బలహీనంగా ఉంది. మీరు భూమిపై 1 మీ ఎత్తుకు దూకగలిగితే, మీరు టైటాన్‌పై 7 మీటర్ల ఎత్తుకు దూకగలరు.
చలనం
శని గ్రహం చుట్టూ కక్ష్యలో ఒకసారి పరిభ్రమణం చేయడానికి టైటాన్‌కు 15 రోజులు 22 గంటలు పడుతుంది. శని గ్రహం తన అక్షం చుట్టూ గ్రహ భ్రమణం చేయడానికి దాదాపు అదే సమయం పడుతుంది. దీనిని "సింక్రోనస్ రొటేషన్" అని పిలుస్తారు. అంటే టైటాన్ యొక్క ఒకే వైపు ఎల్లప్పుడూ శని వైపు చూపబడుతుంది.
టైటాన్ కక్ష్యలో కదిలే మార్గం, ఒక వృత్తాలారానికి చాలా దగ్గరగా ఉంటుంది, కానీ పూర్తి వృత్తాకార మార్గం కాదు. ఉపగ్రహం లేదా గ్రహం ప్రయాణించే మార్గాన్ని వివరించడానికి మనం "ఏక్సెంట్రిసిటీ" అనే పదాన్ని ఉపయోగిస్తాము. ఏక్సెంట్రిసిటీ 0 (సున్నా) ఉన్న చిత్రం ఒక ఖచ్చితమైన వృత్తాకార మార్గాన్ని కలిగి ఉంటుంది. ఏక్సెంట్రిసిటీ 0 కన్నా ఎక్కువ ఉంటే, మార్గం తక్కువ వృత్తాకారాన్ని కలిగి ఉంటుంది (క్రింద ఉన్న చిత్రాన్ని చూడండి). టైటాన్ యొక్క ఏక్సెంట్రిసిటీ 0.028, సున్నాకి చాలా దగ్గరగా ఉంటుంది.